Държавен вестник, бр. 14, 2015 г., стр. 45

БРОЙ  14	
Д Ъ Р Ж А В Е Н  В Е С Т Н И К 	
СТР.  45  
10. Производителят трябва да изпълнява 
задълженията си, произтичащи от одобрената 
система по качеството, и да осигурява нейното 
правилно и ефективно функциониране.
11. Производителят или неговият упълномо-
щен представител е длъжен да уведомява ноти-
фицирания орган, който е одобрил системата по 
качеството, за всяко планирано нейно изменение.
12. Нотифицираният орган оценява предло-
жените изменения и решава дали изменената 
система по качеството ще продължи да отговаря 
на изискванията по т. 5 и 6, или е необходимо 
ново оценяване.
13. Нотифицираният орган уведомява писмено 
производителя за своето решение. Съобщението 
съдържа заключенията от изследването и моти-
вираното решение от оценяването.
14. Надзорът, извършван от нотифицирания 
орган, има за цел да провери дали производителят 
изпълнява точно задълженията, произтичащи от 
одобрената система по качеството.
15. Производителят трябва да осигури на 
нотифицирания орган достъп за целите на про-
верката до местата за производство, контрол, 
изпитване и съхраняване на продукцията и да 
му предостави необходимата информация, като:
а) документацията на системата по качест-
вото;
б) техническото досие;
в) записите по качеството, като доклади от 
контрола и данни от изпитванията и калибрира-
нето, доклад за квалификацията на съответния 
персонал и др.
16. Нотифицираният орган извършва перио-
дични одити, за да се увери, че производителят 
поддържа и прилага одобрената система по 
качеството и предава доклад от одитите на 
производителя.
17. Нотифицираният орган може да прави вне-
запни проверки на производителя и да извършва 
или да възлага извършването на изпитвания, с 
което да провери дали системата по качеството 
функционира коректно. Той предава на произво-
дителя доклад от проверката, ако е необходимо, 
и протокол с резултатите от изпитванията, когато 
такива са извършени.
18. Производителят трябва за срок 10 години 
след производството на последния екземпляр от 
съответния отоплителен топлоизточник да съх-
ранява на разположение на органите за надзор 
на пазара следните документи:
а) документите, посочени в т. 4, буква „в“;
б) измененията на системата по качеството 
по т. 11;
в) решенията и докладите на нотифицирания 
орган по т. 13, 16 и 17.
19. Нотифицираният орган уведомява другите 
нотифицирани органи за издадените одобрения 
на системи по качеството и за оттеглянето на 
одобрението на дадена система по качеството.
1034
ПОСТАНОВЛЕНИЕ № 28 
ОТ 12 ФЕВРУАРИ 2015 Г.
за одобряване на допълнителни трансфери по 
бюджета на Министерството на регионалното 
развитие и благоустройството за 2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни трансфе-
ри по бюджета на Министерството на регионал-
ното развитие и благоустройството за 2015 г. 
в размер до 14 966 816 лв. за подпомагане ре-
ализирането на проект BG161PO001-1.2.01-0001 
„Енергийно обновяване на българските до-
мове“ по Оперативна програма „Регионално 
развитие“ 2007 – 2013 г.
(2) Трансферите по ал. 1 да се осигурят за 
сметка на предвидените трансфери по чл. 1, 
ал. 2, раздел ІІІ, т. 1.12 от Закона за държав-
ния бюджет на Република България за 2015 г.
(3) Трансферите по ал. 1 се предоставят 
по бюджета на Министерството на регионал-
ното развитие и благоустройството за 2015 г. 
на база фактическите усвоявания по проект 
BG161PO001-1.2.01-0001.
Чл. 2. Министърът на регионалното разви-
тие и благоустройството на база фактически 
извършените разходи по проекта да извърши 
съответните промени по бюджета на Ми-
нистерството на регионалното развитие и 
благоустройството за 2015 г. и да уведоми 
министъра на финансите.
Чл. 3. Министърът на финансите да из-
върши произтичащите от чл. 1 промени по 
централния бюджет за 2015 г.
Заключителни разпоредби
§ 1. Постановление № 103 на Министерския 
съвет от 2013 г. за предоставяне на допъл-
нителна финансова помощ чрез бюджета на 
Министерството на регионалното развитие и 
благоустройството за осигуряване участието 
на собственици на самостоятелни жилищни 
обекти в многофамилни жилищни сгради, 
одобрени по проект BG161PO001-1.2.01-0001 
„Енергийно обновяване на българските до-
мове“ по Оперативна програма „Регионално 
развитие“ 2007 – 2013 г. (обн., ДВ, бр. 43 от 
2013 г.; изм., бр. 81 и 102 от 2014 г.) се отменя.
§ 2. Постановлението се приема на осно-
вание чл. 109, ал. 3 от Закона за публичните 
финанси.
§ 3. Изпълнението на постановлението се 
възлага на министъра на регионалното раз-
витие и благоустройството. 
§ 4. Постановлението влиза в сила от деня 
на обнародването му в „Държавен вестник“.
За министър-председател:  
Томислав Дончев
За главен секретар на Министерския съвет: 
Веселин Даков
1035